cyanic-selkie/wikianc huggingface dataset:
Folkefronten for Palestinas frigjøring – Generalkommandoen
Selv om gruppen i utgangspunktet var et medlem av Palestinas frigjøringsorganisasjon (PLO), har de aldri støttet Yasir Arafat og de motsetter seg enhver politisk løsning med Israel. De har heller aldri deltatt i fredsprosessen på noen som helst måte.
Organisasjonen har begrenset innflytelse i den palestinske politikken, men de er fortsatt innflytelsesrike i de mange palestinske flyktningleirene i Syria og Libanon.
Historikk
I 1970-og 1980-årene gjennomførte gruppen en rekke angrep på israelske soldater og sivile. Og de fikk rykte på seg for sin bruk av spektakulære virkemidler. Et eksempel på slike virkemidler er da et medlem av gruppen fløy inn med en motorisert hangglider (tilsynelatende levert av Libya) og landet i nærheten av en israelsk militærleir i Nord-Israel den 25. november 1987. Han drepte seks israelske soldater og såret flere andre, før han til slutt ble skutt og drept selv.
Denne handlingen har ofte blitt sett på som det som sørget for utbruddet av den første intifadaen. Organisasjonen har ikke vært involvert i noen større angrep på israelske mål siden tidlig på 1990-tallet, men de skal angivelig ha samarbeidet med Hizbollah-geriljaen i Sør-Libanon.
Den 21. februar 1970 brukte gruppen sine første barometer-triggere for å detonere to passasjerfly nesten samtidig. Organisasjonen var ansvarlig for Avivim-massakren i 1970 og Kiryat Shmona-massakren i 1974.
Politikk
De har hele tiden benektet Holocaust, og har hevdet at «jødene har klart å forfalske historien i henhold til deres interesser» og at tallet på 6 millioner jøder (drept av nazistene) er «en inflasjon, forfalskning, og overdrivelse.» De har videre hevdet at «hvis Adolf Hitler hadde vunnet, ville vi ha lest en annen versjon av historien» og at «Hitler ikke var noe verre enn George W. Bush.»
Litteratur
Katz, Samuel M. Israel versus Jibril, The thirty year war against a master terrorist, Paragon House, New York 1993, First edition.
Lidvart Jakobsen
Lidvart Agnar Jakobsen (født 11. desember 1949) er en norsk lokalpolitiker (Ap) som var ordfører i Nordreisa kommune fra 2011 til sommeren 2015, da han måtte trekke seg på grunn av sykdom. Før han var ordfører, satt Jakobsen i kommunestyret i kommunen i fire perioder.
Jakobsen har lang fartstid til sjøs og er utdanna kokk. Han har vært tillitsvalgt i mange omganger, blant annet hovedtillitsvalgt i Saltens Dampskibsselskab. Som ansatt i Nordreisa kommune har han også hatt vervet som hovedverneombud.
I 2003 blei han som den første tildelt Nordreisa kommunes ærespris for «langvarig frivillig og ubetalt innsats i kommunen».
Einar Tambarskjelve
Einar Eindrideson Tambarskjelve (født ca. 980, død ca. 1050; norrønt Einarr Þambarskelfir) fikk trolig tilnavnet «Tambarskjelve» (av norrønt Þǫmb ('den utspilte bue') fordi han var den beste bueskytteren i landet. Han er en av de mest omtalte personene i sagalitteraturen. Han omtales også av Saxo Grammaticus. I store deler av Snorre Sturlasons Heimskringla er han nærmest en gjennomgangsfigur. Han bodde på Husby i Skaun sør for Trondheim.
I Heimskringla heter det om Einar Tambarskjelve at han var «den sterkeste mann og den beste bueskytter som har vært i Norge; det var ingen annen mann som kunne skyte så hardt som han; han skjøt med en butt pil så den gikk gjennom en råblaut oksehud som hang på en stang. Han var en framifrå skiløper, god i alle idretter og en modig kar, ættestor og rik var han også» og «den mektigste og gjeveste mann i hele Trøndelag».
Einar Tambarskjelve framstår som en politiker som ifølge sagaen spiller en avgjørende rolle både når det gjelder helliggjøringen av Olav Haraldsson i 1031 og ved gjeninnsettelsen av Magnus den gode som norsk regent i 1035.
Han preger nå kommunevåpenet til Melhus Kommune, knestående med buen i spenn.
Slekt
Ifølge Heimskringla var Einar sønn av Eindride, sønn av Styrkår fra Gimsan (Gimse i Melhus) som var sønn av Reidar. I Heimskringla står det at Styrkår deltok i slaget i Hjørungavåg mot Jomsvikingene sammen med Håkon jarl. Sønnen til Einar het også Eindride og var, ifølge en usikker kilde, gift med Sigrid Erlingsdatter, datter av Erling Skjalgsson på Sola. Ifølge Snorre var Eindride gift med en annen Sigrid; datteren til Ketil Kalv og Gunnhild. Gunnhild var søster av Harald Hardråde.
Einar ble gift med Håkon jarls datter Bergljot – søster til ladejarlen Eirik Håkonsson og Svein jarl – og jarlene gav Einar skatteinntektene fra Orkdal.
Ekteskapet mellom Bergljot og Einar viser hvilke maktpolitiske funksjoner ekteskapsinngåelser hadde i nordisk middelalder.
Slaget ved Svolder
I Snorres skildring fra slaget (Olav Tryggvasons saga - som på dette punkt ikke kan verifiseres gjennom andre kilder) heter det:''«Einar Tambarskjelve sto bak i krapperommet på Ormen. Han skjøt med bue, og skjøt hardere enn noen annen. Einar skjøt etter Eirik Håkonsson Jarl, og pilen smalt i nakken på rorknappen rett over hodet på jarlen, og gikk inn like til surrebandene. Jarlen så på den, og spurte om noen visste hvem som skjøt, men i det samme kom det en ny pil, og det så nær jarlen at den fløy mellom siden og armen på han, og så inn i hodefjelen bak ham, slik at brodden sto langt ut på den andre siden. Da sa jarlen til en annen som noen sier heter Finn, men andre sier han var av samisk ætt, – det var en stor bueskytter – : 'Skyt den mannen i krapperommet du.' Finn skjøt, og pilen traff Einars bue på midten i det samme Einar spente buen for tredje gang. Da smalt buen i to stykker. Da sa kong Olav: 'Hva var det som smalt så høyt?' Einar svarte: 'Norge av din hånd, konge.' 'Det var vel ikke så stort smell', sa kongen, 'ta min bue og skyt med den', og så kastet han buen sin til ham. Einar tok buen, dro den straks ut forbi odden på pilen, og sa: 'For veik, for veik er kongens bue', slengte buen tilbake, og tok skjold og sverd og kjempet med.»
Einar skiftet side etter slaget. Einar seilte med skipet Ormen Lange som seierherren Eirik Håkonsson Ladejarl fikk, tilbake til Trondheimen.
Det er imidlertid sannsynlig at Einar ikke var med i dette slaget. Legendariske saga om Olav den Hellige, som er skrevet tidligere enn Snorri Sturlason og Odd Munk Snorrisons sagaer om Olav Tryggvason, forteller nemlig anekdoten om buen som brast i et annet slag, og da med Eirik Jarls bror, Svein, som den tapende kongen. Som gift med Eirik Håkonsson jarls søster, er det usannsynlig at Einar skulle delta i et slag og kjempe mot svogeren Eirik. En samtidig kilde til slaget ved Svolder, Hallfred Vandrædaskalds kvad om Olav Tyggvason, nevner heller ingenting om at Olav Tryggvason skal ha hatt et hærfølge fra Trøndelag. Det er derfor sannsynlig at den kjente anekdoten om buen som brast stammer fra slaget ved Nesjar, der Einar deltok sammen med sin andre svoger Svein jarl. Anekdoten beskriver da sannsynligvis Einar og Svein under slaget ved Nesjar, og ikke Einar og Olav Tryggvason under slaget ved Svolder.
Politisk liv
Einar sto i opposisjon til Olav den hellige og deltok i kampen mot han i slaget ved Nesjar sammen med Svein jarl – bror til Bergljot. Olavs flåte vant, men Svein nektet å innse at slaget var tapt og ifølge sagaen måtte Einar Tambarskjelve hive et anker ombord i skipet hans og hale han vekk fra kampplassen før han ga seg.
Etter slaget ved Nesjar tilbragte Einar noen år utenlands, men kom tilbake og forlikte seg med Olav. Han fikk beholde gårdene sine og ble dermed den mektigste høvdingen i Uttrøndelag. I år 1023 drog Einar på pilegrimsferd til Roma og besøkte underveis Knut den mektige i England og fikk rike gaver av ham.
Sammen med Kalv Arneson hentet han i 1035 hjem Olavs sønn Magnus fra Gardariket og gjenopprettet dermed et selvstendig norsk kongedømme. Einar ble Magnus' rådgiver og den mektigste høvding i landet, og han dominerte helt i Trøndelag.
På kant med Harald Hårdråde
Einar kom imidlertid i et spent forhold til etterfølgeren Harald Hardråde og opptrådte som den rene småkongen i Trøndelag og unnså seg ikke engang for å trosse kongen på tinget. Snorre ser det slik at han verget retten for bøndene mot kongen. "Einar Tambarskjelve var det som mest var formann for bøndene i hele Trondheimen. Han svarte for dem på tingene når kongsmennene gjorde søksmål. Einar hadde godt kjennskap til lovene ; og det skortet ham ikke på djervhet til å føre det fram på tingene om så kongen sjøl var der. Alle bøndene støttet ham. Kongen harmet seg sterkt over dette, og til slutt kom det til det at de hele tida dreiv på med ordstrid. Einar sa at bøndene ville ikke tåle ulov av ham dersom han brøt landsretten for dem. På denne måten gikk det noen ganger mellom dem." Både kongen og Einar følte seg utrygge på hverandre og Einar begynte å holde en stor styrke av huskarer (soldater) om seg, både heime og i særlig grad når han for inn til Nidaros. En gang "frelste" han til og med en tyv, anklaget på bymøtet i Nidaros, unna kongsmennene. Bare ved svik lyktes det Harald å drepe Einar og sønnen Eindride i Nidaroskaupangen. Ifølge sagatradisjonen ble likene deres jordet i Kristskirken (Nidarosdomen) ved siden av Magnus den gode.
Drapet på Einar Tambaskjelve i 1050 «markerer den endelige avslutningen av vikingtida med jarledominansen i Trøndelag og overgangen til et styre med én konge og én gud.
Taikang
Taikang (kinesisk: 太康县; pinyin: Tàikāng Xiàn) er et fylke i provinsen Henan i Folkerepublikken Kina. Det ligger under byprefekturet Zhoukou.
Fylket hadde 1,303,049 innbyggere i 1999.
Taikang er hjemstavnfylke for slektsklansfolk med slektsnavnene Xia og Yuan, med medlemmer som gjorde seg sterkt gjeldende i mange regjeringer i Sørdynastienes tid.
Kulturminner
Konfuciustempelet i Taikang (Taikang wenmiao, 太康文庙) ble i 2006 tilføyd på Folkerepublikken Kinas liste over kulturminner.
Samferdsel
Kinas riksvei 106 går gjennom området. Den løper fra Beijing og er innom blant annet Hengshui, Kaifeng, Ezhou og Shaoguan på sin vei ned til Guangzhou i Sørkina.
Kinas riksvei 311 løper gjennom området. Den begynner i Xuzhou, løper gjennom provinsen Anhui og videre inn i Henan der den ender opp i fylket Xixia.
Snøfjelltinden
Snøfjelltinden er et fjell i Lomsdal-Visten nasjonalpark på grensa mellom Vevelstad og Brønnøy kommuner i Nordland fylke. Det har en høyde på 1 072 meter over havet.
Huaiyang
Huaiyang (kinesisk: 淮阳县; pinyin: Huáiyáng Xiàn) er et fylke i provinsen Henan i Folkerepublikken Kina. Det ligger under byprefekturet Zhoukou.
Fylket hadde 1,299,708 innbyggere i 1999.
Historie
I vår- og høstannalenes tid lå hovedstaden til staten Chen her.
Den kinesiske Ma-klikkens general Ma Biao anførte i 1937 her Hui-styrkene mot japanerne i det store slaget ved Huaiyang.
Kulturminner
Den gamle by Pingliangtai (Pingliangtai gucheng yizhi 平粮台古城遗址), og Taihao Fuxi-mausoleet (Taihao ling miao 太昊陵庙) ble i henholdsvis 1988 og 1996 oppført på Folkerepublikken Kinas liste over kulturminner.
Samferdsel
Kinas riksvei 106 går gjennom området. Den går fra Beijing og er innom blant annet Hengshui, Kaifeng, Ezhou og Shaoguan på sin vei ned til Guangzhou i Sørkina.
Islam Net
Islam Net er en norsk salafistisk  Islamsk organisasjon grunnlagt av den pakistanske ingeniøren Fahad Qureshi som startet i 2008. Organisasjonen har avdelinger i Oslo, Akershus, Tromsø, Bodø og har planer om å starte en femte i Trondheim. I 2011 hadde organisasjonen over 1,400 betalende medlemmer med fokus på studenter. VG har hevdet at organisasjonen bedriver radikalisering av muslimsk ungdom. Medlemmer av organisasjonen har blitt med i IS. Organisasjonen er under overvåkning av PST og er bannlyst fra flere etablerte moskeer i Norge.
Historie
I 2010 startet Islam Net en «misjonær ekspedisjon» til Nordkapp, Finnmarksvidda og Hammerfest for å «spre budskapet om profeten Muhammad og for å rette på misforståelser om Islam». Flere nordmenn har siden konventet til Islam på disse møtene, og de driver flere skoler i Oslo for konvertitter til Islam.
Islam Net har fått støtte for sitt ståsted om Islam fra Muslimsk studentsamfunn og Ung muslim. I 2010 nektet Høgskolen i Oslo å bruke deres lokaler for møter grunnet deres ståsted, men de fikk etter hvert lov til å ha møter der igjen.
Kontroverser
I 2013 skapte Fahad Qureshi en kontrovers ved å påstå at alle muslimer støtter dødsstraff for homofili og steining av utroskap. Han sa dette under en religiøs forelesning støttet av Middle East Media Research Institute (MEMRI) på nettet. Qureshi skal påstått at majoriteten av muslimer er for dødsstraff uavhengig av sekt. Han gikk senere ut og forklarte at han ikke mente man burde innføre sharia-lover i vesten.
Den 8. januar 2015 etter Attentatet mot Charlie Hebdo i Frankrike kommenterte Qureshi at han fordømte angrepet, men samtidig rev han i stykker en tegning fra magasinet og sa at selv om muslimer fordømmer angrepet så hadde Charlie Hebdo misbrukt sin ytringsfrihet og «mobbet, hånet og trakassert» muslimer ved å spotte profeten Muhammad
I valgkampen før stortingvalget i 2017, ble det en kontrovers da Fahad Qureshi nektet å håndhilse på daværende innvandrings- og integreringsminister Sylvi Listhaug, før en debatt på VGTV 4. september 2017.
Kritikk
Abid Q Raja har uttalt at «Islam Net bringer Norge inn i en farlig retning, som er ytterliggående og radikaliserer unge sinn. De ønsker å ta eierskap på hvordan muslimer skal tenke og handle».
Akhtar Chaudhry har uttalt at lederen av Islam Net leverer en ekstrem tolkning av Islam. Han sier at muslimer bør tolke Islam etter demokratiske og humane verdier.
Islamic Cultural Centre Norway (ICC) har nektet å samarbeide med Islam Net. ICCs dialogleder Arslan Mohammed uttalte «Konvertittskolen har ingenting med oss å gjøre, de får kun låne et lokale som ellers står tomt. Deres misjonering er omstridt, så verken vi eller andre etablerte moskeer samarbeider med dem».
The Rockets
The Rockets var et amerikansk rockeband som ble oppdaget av Neil Young etter deres debutalbum The Rockets i 1968. Albumet solgte bare omtrent 5 000 eksemplarer, men Young var en av bandets fans og fikk med Danny Whitten, Bill Talbot og Ralph Molina på sitt andre soloalbum Everybody Knows This Is Nowhere i 1969. De dannet bandet War Babies, som Young raskt døpte om til Crazy Horse. The Rockets ble oppløst da Young ønsket å samarbeide mere med Whitten, Talbot og Molina. Senere samarbeidet de fleste andre medlemmene av bandet også med Young på diverse album.
Spartacus (andre betydninger)
Spartacus har flere betydninger:
Norsk harehund
Norsk harehund er et navn som refererer til en sammenslåing av hunderasene dunker og hygenhund. Disse rasene ble mellom 1925 og 1934 slått sammen til en og samme hunderase av NKK, selv om Norsk Harehundklub var sterkt imot dette. Etter at avlsarbeidet med dunker og hygenhund tok seg opp i mellomkrigsåra ble rasene i 1934 igjen skilt fra hverandre, med hver sine rasestandarder.
Iviva
Utseende
Små (ca. 3 - 4 millimeter), brede, glatte og blanke, svarte bladbiller. Antennene er tynne, nesten så lange som kroppen, de ytterste leddene gule. Pronotum er rundet, mye bredere enn langt, bredest litt foran roten, innsmalnet forover fra dette. Dekkvingene er litt hvelvede med fremtredende "skuldre", svært blanke med fine punktrader eller mer jevn punktering. Bein er noe kraftige, lårene på forbeina med en skarp tann på undersiden.
Levevis
Både larvene og de voksne (imago) er planteetere.
Utbredelse
Artene lever på Ny-Guinea.
Kris Draper
Kristopher Draper (født 24. mai 1971 i Toronto) er en pensjonert canadisk ishockeyspiller som spilte aktivt mellom 1990 og 2011. Han spilte totalt 1156 NHL-kamper og fikk totalt 364 poeng. Han spilte mesteparten av karrieren sin for Detroit. Han vant fire Stanley Cup titler med klubben i 1997, 1998, 2002 og 2008. Internasjonalt ble han verdensmester med Canada i 2003 og han vant også VM-sølv i 2005.
Stilkviklere
Stilkviklere (Endothenia spp.) er en artsrik slekt av sommerfuglfamilien viklere (Tortricidae) som hører til undergruppen Olethreutinae. Det er beskrevet snaut 50 arter på verdensbasis, seks av dem er funnet i Norge.
Utseende
Stort sett middelsstore (de norske artene har vingespenn 11-22 millimeter), brunlige eller gråaktige viklere.
Utbredelse
Slekten er utbredt i Nord-Afrika, over hele Europa bortsett fra Island, i det nordlige Asia og Nord-Amerika.
Dyschiriomimus
Dyschiriomimus er en utdødd slekt av billene i delgruppen (underfamilien) graveløpere (Scaritinae) i familiegruppen løpebiller.
Verdenscupen i paralangrenn 2011/12
Verdenscupen i paralangrenn 2011/12 (langrenn for funksjonshemmede) ble arrangert fra 10. desember 2011 på Sjusjøen i Norge til 1. april 2012 i Vuokatti i Finland.
Dyschiriomimus
Utseende
En ganske liten (2,2 millimeter), avlang løpebille.
Verdenscupen i paralangrenn 2011/12
Synshemmede
Norske plasseringer: Eirik Bye kom på 13.-plass.
Dyschiriomimus
Levested og -tid
Arten er kjent fra baltisk rav fra Litauen. Dette stammer fra eocen-tiden og er rundt 40 millioner år gammelt.
Verdenscupen i paralangrenn 2011/12
Synshemmede
Norske plasseringer: Hanna Lovise Sargenius kom på ellevteplass med 76 poeng.
Dyschiriomimus
Systematisk inndeling
Oversikten har med de europeiske artene. Systematikken følger Carabidae of the World.
Verdenscupen i paralangrenn 2011/12
Stående
Øvrige norske plasseringer: Marie Karlsen kom på 12.-plass med 68 poeng.
Lynx (Ohio)
Lynx er et kommunefritt område (unincorporated community) i Adams County, i delstaten Ohio i USA. Selv om det er et kommunefritt område, har det et postkontor, med postnummer (ZIP code) 45650. Lynx ligger langs med State Route 125.
Historie
Et postkontor kalt Lynx har vært i drif siden 1879. Samfunnet har fått sitt navn etter gaupeslekten (lynx). Det var tidligere vanlig å se gauper i området.
Blant kjente personer fra området er tidligere pitcher i Major League Baseball  John Purdin.
Christoffer-saken
Christoffer-saken var en barnemishandlingssak, med døden til følge, hvor 8 år gamle Christoffer Kihle Gjerstad (født 18. september 1996, død 2. februar 2005) ble mishandlet og til slutt drept av sin stefar den 2. februar 2005. Etter at saken først ble henlagt ble stefaren etter hvert dømt til 8 års fengsel, mens Christoffers mor ble dømt til 1,5 års betinget fengsel.
Domfellelse av stefaren
Saken ble først henlagt to ganger av politiet før den ble beordret etterforsket av Riksadvokaten. Barnets stefar ble i 2008 dømt i Tønsberg tingrett til seks års ubetinget fengsel for legemsbeskadigelse med døden til følge under særdeles skjerpende omstendigheter. I ankesaken i Agder lagmannsrett ble stefaren i 2009 dømt til åtte års ubetinget fengsel, ett år mer enn aktors påstand. Stefarens anke ble avvist av Høyesteretts ankeutvalg. I oktober 2009 ble stefaren innkalt til soning av dommen i Ringerike fengsel. Christoffers grav har helt siden han ble gravlagt i 2005 blitt skjendet en rekke ganger.
Domfellelse av moren
Etter drapet på Christoffer fikk moren to nye barn med den senere drapsdømte stefaren. I 2012 ble moren fratatt omsorgen for disse barna av barnevernet grunnet omsorgssvikt.
I juni 2011 tok Riksadvokaten ut tiltale mot Christoffers mor for passiv medvirkning til vold med døden til følge. Straffesaken var opprinnelig berammet i Tønsberg tingrett fra 7. desember 2011, men ble utsatt til mars 2012. I retten la kvinnens forsvarer frem som bevis en evnetest gjennomført av barnevernet i forbindelse med omsorgsovertakelsen for de to andre barna, som viste at hun skåret svært lavt på intelligens. I april 2012 ble moren dømt for medvirkning til mishandlingen, til en straff av fengsel i to og et halvt år, og til å betale 250 000 i erstatning til Christoffers far. Dommen ble anket, ankesaken startet 4. februar i Agder lagmannsrett. Christoffers mor ble i Agder lagmannsrett dømt til ett år og seks måneders betinget fengsel, hennes anke over dommen ble avvist av Høyesterett.
Samfunnsmessig betydning
Saken med Christoffer Kihle Gjerstad har fått stor oppmerksomhet i media. Christoffers far, mormor og morfar, og Stine Sofies Stiftelse, har bidratt til at stefaren ble tiltalt og dømt for mishandling med døden til følge, og til at moren ble tiltalt og dømt for medvirkning. Christoffer har blitt beskrevet som «et nasjonalt symbol på systemsvikt og vold mot barn».
Harald Olaf Hugo Hals
Harald Olaf Hugo Hals (Harald Hals II) (født 11. januar 1905 i Spokane, Washington, død 27. september 1968 i Oslo) var en norsk kunsthistoriker, mest kjent som direktør for Oslo Bymuseum 1950–67.
Dit kom han i 1949 fra stillinger som konservator ved Stavanger Museum 1932–39 og fylkeskonservator i Vestfold (Tønsberg) 1939–48, bare avbrutt av den andre verdenskrig. I sine siste år ved Bymuseet var han også byantikvar i Oslo 1963–67. Graden cand.philol. i kunsthistorie fikk han i 1928 ved Universitetet i Oslo for avhandlingen Arkitekten Linstow og hans innsats i norsk bygningshistorie. Harald Hals II medvirket til feiringen av 900-årsjubileet for Oslo ved å lage tematiske utstillinger om byhistorien i hovedbygningen på Frogner hovedgård som supplement til kommunens jubileumsutstilling i sidefløyen og den nyoppførte adkomsthallen, tegnet av arkitekt Erling Viksjø.
Som museumsdirektør tok han i 1951 initiativet til å gjenopplive det tradisjonsrike Christianiamarkedet på Youngstorget, som var blitt avviklet i 1899. Ved museets 50-årsjubileun i 1955 startet han museets tidsskrift Byminner. Han tok også initiativet til de historiske byvandringene Kjenn din by.
Han var sønn av arkitekt Harald Hals (1876–1959), som arbeidet som arkitekt i USA frem til 1911, således ble Harald Hals II (ja, han kalte seg selv Harald Hals II) født i Spokane.
Mount Ptolemy (Antarktis)
Mount Ptolemy er et isolert fjell i Antarktis med fire topper, den høyeste opp mot 1 370 moh. Det ligger like nord for Traffic Circle på nordvestsiden av Mercator forlandsbre på Antarktishalvøya.
Fjellet ble oppdaget av Finn Rønne og Carl Eklund fra United States Antarctic Program, 1939–41, under deres sledetur gjennom Traffic Circle. Det ble kartlagt av British Antarctic Survey (FIDS) i 1947 og navnsatt av United Kingdom Antarctic Place-Names Committee (UK-APC) etter den egyptiske astronomen, geografen og matematikeren Klaudios Ptolemaios som levde på 100-tallet.
Drogheda United FC
Drogheda United Football Club (irsk: Cumann Peile Dhroichead Átha Aontaithe) er en irsk fotballklubb fra havnebyen Drogheda i grevskapet Louth. Klubben ble grunnlagt i 1975 gjennom en sammenslåing av Drogheda United FC (grunnlagt i 1919) og Drogheda FC (grunnlagt i 1962). Lagets draktfarger er mørk fiolett med lyseblå shorts og sokker, mens bortedraktene er lysegule med svarte shorts. Drogheda United spiller for øyeblikket i den øverste divisjonen League of Ireland Premier Division, og spiller sine hjemmekamper på Hunky Dorys Park. Nåværende trener er Bobby Browne.
Klubben har vunnet det irske seriemesterskapet én gang og det irske cupmesterskapet én gang. I tillegg har klubben vunnet League of Ireland Cup én gang og Setanta Sports Cup to ganger. Drogheda United har også vunnet League of Ireland First Division fire ganger, og kommet på sølvplass i samme serie to ganger. Klubben har også ved flere anledninger deltatt i kvalifiseringsspill i UEFA-cupen og Mesterligaen, men har møtt større motstand og ikke kommet seg videre.
University of Canterbury
University of Canterbury (māori Te Whare Wānanga o Waitaha) er et universitet i Christchurch på New Zealand. Det ble grunnlagt av forskere fra University of Oxford i 1873, og er det nest eldste universitetet på New Zealand. Det tilbyr grader innen en lang rekke fag, blant annet filologi, økonomi, pedagogikk, ingeniørvitenskap, kunst, skogbruk, jus og musikk.
Drepungklosteret
Drepung (tibetansk: འབྲས་སྤུངས་; Wylie: 'bras spungs dgon) er et kloster i Lhasa, og regnes til et av de tre store klostre (densa sum) i gelug-skolen innen tibetansk buddhisme.
Klostrets navn betyder «rishaug», noe som viser til Shridhanyakatakas hellige bolig i det sørlige India. Drepung ble grunnlagt i 1416 av Jamyang Chöge Tashi Palden (1397-1449), som var en av Tsongkhapas viktigere disipler. Klostret var det fremste lærrsetet blant gelug-skolens firea hovedkloster og hadde cirka 10.000 munker ved tiden for Kinas innmarsj i Tibet.
Drepungs administradjon har alltid vært desentralisert og klostret består av flere kollegium (tratsang) som i sin tur bestod av residenser (khamtsen). Før 1950 hadde det offisielt syv kollegier, men bare fire av dem var i funksjon, nemlig Gomang (Wylie: sGo-mang), Loseling (Blo-gsal gling), Deyang (bDe-dbyangs) og Ngagpa (sNgags-pa).
Munkene ved et kollegium ble anvist til residenser hvis medlemmer kom fra samme region i Tibet. Hvert kollegium ble ledet abbeder som hadde gjennomgått visse religiøse studier og blitt utvalgt av Dalai Lama. De større kollegiene hadde store inntekter som finansierte virksomheten. For eksempel hadde Loseling-kollegiet over 180 gods med 20.000 bønder før 1950. Klosteret spilte også en viktig politisk rolle i Tibets gamle politiske system. Under den trettende Dalai Lamas regjeringstid var klostret en av de fremste motstandere til Dalai Lamas reformprogram.
Etter det tibetanske opprøret i 1959 og kulturrevolusjonen ble antallet munker sterkt redusert, og i dag (2010) finnes det bare omkring 500 munker i klostret.
Valéria Gyenge
Valéria Gyenge (født 3. april 1933 i Budapest) er en ungarsk tidligere svømmer som under Sommer-OL 1952, i Helsingfors vant gullmedalje på 400 m frisvømming. I 1978 ble hun medlem av svømmingens Hall of Fame i Fort Lauderdale, Florida.
Mineral Springs (Ohio)
Mineral Springs er et kommunefritt område (unincorporated community) i Adams County, i delstaten Ohio i USA.
Historie
Et postkontor kalt Mineral Springs ble opprettet i 1868 og var i drift til 1919. Samfunnet fikk navn etter et mineralspa nær ved.
Maren Snekvik
Maren Volden Snekvik (født 30. oktober 1992) er en norsk fotballspiller fra Hemne i Trøndelag, som spiller for KIL/Hemne.
Hun spilte for toppserielaget Kattem, og debuterte i Toppserien allerede i september 2008, før hun hadde fylt 16 år. Snekvik gikk til Trondheims-Ørn i 2013 da Kattem måtte trekke laget fra Toppserien. I 2014 gikk hun til Grand Bodø hvor hun i løpet av en sesong spilte alle seriekampene. I 2015 gikk hun til KIL/Hemne.
Bajaurdistriktet
Bajaur, Bajur eller Bajour (باجوړ) er et distrikt i Khyber Pakhtunkhwa, Pakistan. Fra 1951 var det et av Pakistans føderalt administrerte stammeområder (FATA). Gjennom innlemmingen av FATA i Khyber Pakhtunkhwa den 31. mai 2018, ble det et distrikt. Ifølge folketellingen i 2017, hadde distriktet en befolkning på 1,093,684 personer. Distriktet grenser mot Afghanistan's provins Konar med en 52 km grense. Administrativt sentrum er byen Khaar.
Georg Wetzell
Georg Wetzell (født 5. mars 1869 i Frankfurt am Main, Hessen, død 3. januar 1947 i Augsburg, Bayern) var en tysk general og sjef for den militære overkommandoen Truppenamt i Weimarrepublikken. Han var avdelingsleder ved hærens overkommando under første verdenskrig og arbeider som rådgiver i Nanjing etter at han pensjonerte seg fra militæret.
Wetzell gikk inn 1. oktober 1889 som Fahnenjunker i et ingeniørregiment i Metz. Her ble han 18. november året etter utnevnt til fenrik og 22. august 1891 utnevnt til sekondløytnant. Han ble da overført til Vereinigte Artillerie- und Ingenieurschule.
Som major ble han 22. mars 1913 ble han overført til generalstaben ved III armekorps som assistent for øverstkommanderende, og tjenestegjorde her ved utbruddet av første verdenskrig. Fra 5. mars 1915 fungerte han som leder av korpsets generalstab, og fra 1916 ble han overført til hærens overkommando som avdelingsleder for operasjonsavdelingen. For sin innsats under planleggingen av felttoget i Italia ble han 11. desember 1916 tildelt Pour le Mérite. 1. november 1917 ble han tildelt ordenens ekeløv. Mot slutten av krigen var han generalstabssjef for Femte armé.
Han gikk inn i det nyopprettede Reichswehr etter krigen og var inspektør for Reichswehrs sambandsstyrker fra 1921 og ble 1. desember 1923 utnevnt til generalmajor. Han var sjef for Truppenamt 1925 til 1926 og ble 1. februar 1927 utnevnt til generalløytnant og tjenestegjorde i stabsfunksjoner til han gikk av med pensjon i oktober samme år. Han ble da utnevnt til General der Infanterie. Fra 1930 tilbrakte han fire år i Nanjing som militær rådgiver for den kinesiske regjeringen og den kinesiske hæren, innenfor den sino-tyske samarbeidsavtalen (1911–1941).
Fra oktober til desember 1942 arbeidet han som redaktør for Militär-Wochenblatt som var et ledende tysk militært fagtidsskrift, og på denne tiden hadde blitt et offisielt organ for Wehrmachts ledelse.
Bhutan under Sommer-OL for ungdom 2010
Bhutan deltok under Sommer-OL for ungdom 2010 fra 14. til 26. august 2010 i Singapore. Troppen bestod av en utøver; Chimi Wangmo. Hun deltok i taekwondo.
Gibbidessus
Gibbidessus er en slekt av biller som tilhører familiegruppen vannkalver.
Levevis
Slekten kan forekomme i småpytter og mer vegetasjonsrike dammer, gjerne med torv på bunnen og forholdsvis surt vann.
Utbredelse
Slekten er utbredt i det sørlige Australia.
Gressittella
Gressittella er en slekt av biller som tilhører familiegruppen bladbiller (Chrysomelidae).
Utseende
Middelsstore (ca. 6 - 7 millimeter), avlange, halvblanke, gulbrune eller rødbrune bladbiller. Oversiden er grovt og spredt punktert. Antennene er tynne, halvparten så lange som kroppen. Pronotum er rundet, mye bredere enn langt, bredest omtrent i midten. Dekkvingene er nokså jevnbrede, betydelig bredere enn pronotum, med kraftig, delvis radvis punktering. Bein er noe kraftige, lårene på forbeina med en skarp tann på undersiden.
Levevis
Både larvene og de voksne (imago) er planteetere.
Mezzi Andreossi
Murezzan «Mezzi» Andreossi (født 30. juni 1897, død 28. september 1958) var en sveitsisk ishockeyspiller som deltok i de olympiske vinterleker 1928 i St. Moritz.
Andreossi vant en olympisk bronsemedalje i ishockey under vinter-OL 1928 i St. Moritz. Han spilte på det sveitsiske laget som kom på tredjeplass i OL-turneringen bak Canada og Sverige. Sveits' resultat i finalerunden, som besto av fire lag, var seier med 4-0 over Storbritannia og tap med 0-4 mot Sverige og 0-13 mot Canada. OL-turneringen i ishockey 1928 var også både det tredje verdens- og det trettende europamesterskapet i ishockey.
Andy Najar
Andy Ariel Najar Rodríguez (født 16. mars 1993) er en honduransk fotballspiller som spiller for den amerikanske klubben Los Angeles FC.
Han har tidligere spilt for den amerikanske klubben D.C. United. Han spilte for Honduras under sommer-OL 2012 i London. Han representerte også Honduras under fotball-VM i Brasil 2014.
Meritter
Klubb
Individuelt
Groenpunt fyr
Groenpunt fyr, eller Green Point Lighthouse, er et av de eldste fyrhus på den sørafrikanske kysten. Fyret ligger i Green Point ved Table Bay. Det første lyset ble tent 12. april 1824.
Elizabeth Báthory
Elizabeth Báthory de Ecsed (ungarsk:Báthory Erzsébet) (født 7. august 1560, død 21. august 1614), var en ungarsk grevinne og påstått seriemorder. Hun var medlem av adelsslekten Báthory, som i denne perioden styrte Transilvania.
Selv om hun i moderne tid omtales som «den blodige grevinnen», og det er hevdet at hun kan ha drept så mange som 600 unge kvinner, hersker det tvil omkring hennes faktiske ansvar for drapene. Hun er også blitt beskyldt for å torturere ofrene sine, samt å utsette dem for voldtekt og annen seksuell mishandling.
Ungdom og ekteskap
Elizabeth Báthory var datter av en adelig offiser, Georg Báthory (ungarsk: Báthory György), som var broren til en tidligere voivod i Transilvania, og Anna Báthory av Somlyó, en eldre søster av den polske kongen Stefan Báthory (ungarsk: Báthory István), som også var hersker over Transilvania. Hun ble født på familiens gods i Nyírbátor i Ungarn og tilbragte sin ungdom på slottet Ecsed. Her lærte hun latin, tysk og gresk.
I 1571 ble hun som elleveåring forlovet med 16 år gamle Franz Nádasdy, hvis mor hadde kjøpt borgen Čachtice (ungarsk: Cséjthe) som medgift for ham. Bryllupet fant sted den 9. mai 1575, da Elizabeth var fylt femten. Hun skiftet efternavn til Báthory-Nádasdy. Giftermålet skal ha vært årsaken til hennes overgang til lutheranismen. Hennes svigermor døde før bryllupet, slik at Franz Nádasdy ble arving både til hennes og Kanizsay-slektens formue, som tilsammen utgjorde betydelige verdier. Kanizsay-familien var dødd ut i 1571, og Nádasdy-slekten hadde overtatt dens eiendommer.
Ekteparet bodde på Čachtice, som ligger i området Neutra (ungarsk: Nyitra, slovakisk: Nitra). Som ungarsk kommandant var Franz ofte utkommandert som offiser i «den lange krigen» mot Det ottomanske riket (1593–1606), hvor han blant annet deltok i slagene om Esztergom, Vác, Székesfehérvár, Visegrád und Győr. På grunn av sitt pågangsmot og hensynløse fremferd ble han slått til ridder og fikk tilnavnet «Den sorte ridder».
Formueskapning
I mellomtiden førte Elizabeth husholdningen i borgen. Hun forvaltet arven efter mannens familie og Nádasdy-slekten, mens kongeriket Ungarn under Habsburgerne satte seg i betydelig gjeld hos henne for å finansiere krigen mot det ottomanerne.
I 1585 fikk Elizabeth sitt første barn, datteren Anna, og i samme år ble det malt et portrett av henne. Hun fikk ytterligere fire barn, hvorav to døde unge. I 1598 kom Paul, parets hovedarving, til verden.
Broren Stefan, som hadde arvet Báthory-slekten, døde barnløs, slik at han gjorde Elizabeth til arving i sitt testamente fra 1600.
Hennes mann Franz døde av en sykdom den 4. januar 1604 og hun arvet hele hans formue. I 1605 døde også broren, slik at Elizabeth både ble svært velstående og mektig. Hun eide besittelser fra Transilvania helt til nordre Østerrike, men hovedparten lå i det nordlige Ungarn, dvs. dagens Slovakia, slik som borgen og landsbyen Čachtice, borgen Beckov, borgen og byen Sárvár, borgen og byen Leka, byen Ecsed, Nagykanizsa, borgen og byen Ilava, Lindva, vingårder i Tokaj-området, Sopronkeresztur, Kapuvar, Egervar, Nagycen, festningen Füzér, borgen Devín, bypaleer og hus i Wien, Sopron, Trnava og Piestany. Flere av festningene var av strategisk betydning, spesielt Devín ved Donau ovenfor Pozsony (dagens Bratislava).
Elizabeth Báthory opptrådte som familiens overhode, hva som var uvanlig for tiden. I 1604 og 1610 giftet hun bort døtrene Anna og Katharina til adelsmenn, mens hun også nærte familiebånd til voivoden i Transilvania.
Husarrest og død
I mellomtiden var Elizabeth Báthory blitt murt inne i sin slottsleilighet. Hun forble der helt til sin død fire år efter sakens innledning. Hun ble funnet død ved siden av flere tallerkener med urørt mat, slik at hennes nøyaktige dødsdato er ukjent. Hun ble opprinnelig gravlagt i den lokale kirken i Csejte, men efter protester fra lokalbefolkningen ble levningene senere flyttet til fødselsbyen Ecsed og gravlagt i Báthory-slektens krypt.
Mulig komplott
Det er en rekke indisier som peker på at Elizabeth Báthory var utsatt for et komplott, blant annet at Thurzo diskuterte straffereaksjoner mot henne før det forelå noen resultater av undersøkelsene, og at disse reaksjonene også innebar at kongen fikk eftergitt en betydelig gjeld – som han var ute av stand til å dekke – av Báthory-slekten. I tillegg hadde man ventet i åtte år fra de første innkomne klager til man gikk til handling mot grevinnen. Komplott-teorien, som imøtegås av noen skribenter, går også ut på at undersøkelsene og den påfølgende tiltalen hadde politiske motiver, idet de religiøse spenningene (som snart skulle føre til Tredveårskrigen) var betydelige på denne tiden, og Elizabeth, som var protestant, sto i opposisjon til den katolske Habsburg-slekten. Om Báthory var blitt funnet skyldig, ville hennes betydelige eiendommer i Transilvania tilfalt habsburgerne, slik at Thurzo var i en sterk posisjon til å forhandle frem et utfall av rettssaken som på den ene siden ikke førte til offentlig skandale for Báthory-slekten og på den annen side gavnet kronen økonomisk og politisk.
Puma
Puma (Puma concolor) er et stort rovpattedyr i kattefamilien, men den klassifiseres i gruppen av mindre kattedyr gjennom slekten pumaer (Puma), der den er en av to nålevende arter. I Sør-Amerika og i europeiske land omtales den med slektsnavnet Puma, i USA og Canada er den også kjent med navn som cougar, panter, fjelløve m.fl. Pumaen er kanskje det kattedyret som varierer mest i størrelse. Dens nærmeste nålevende slektninger er jaguarundi (som tilhører samme slekt) og gepard. Arten, som mange steder er en toppkonsument i sitt økosystem, har 19 kromosompar.
Elizabeth Báthory
Eftertid og legender
Grevinnen er også blitt tillagt sadomasochistiske motiver. Imidlertid er det hverken hold for disse eller andre påstander, og i vitneutsagnene, som ble offentliggjort i 1817, er det ikke nevnt noen «blodbad».
Puma
Beskrivelse
Pumaer er slanke og langstrakte kattedyr med en muskuløs og atletisk bygning. Den er på størrelse med en leopard og har en kropp som ligner de store kattene i underfamilien Pantherinae. Skallens proporsjoner plasserer likevel dette store kattedyret sammen med de små kattedyrene i underfamilien Felinae.
Elizabeth Báthory
Eftertid og legender
Ikke desto mindre er Elizabeth Báthory i noen kretser blitt en legendarisk skikkelse, som ofte opptrer i forbindelse med vampyr-myter og er en gjenganger i en lang rekke filmatiseringer, bøker og forskjellige avarter av metal-tekster—i tillegg til bandnavnet Bathory.
Puma
Beskrivelse
I farge varierer de fra gulbrun til gråbrun over ryggen og langs sidene, mot en blekere farge på undersiden. Halsen og brystet er hvitaktig. Fjelltypene har rosaaktig nesebrusk med sorte kantmarkeringer, noe som også går igjen på leppene. Snuten har gjerne et mørkere stripemønster. Bak på ørene og på haletippen er pumaen nærmest sort. Sorte individer kalles gjerne sort panter, i likhet med flere andre store kattedyr når de er sorte.
Hannen er ca. 40% større enn hunnen og veier gjerne ca. 36–120 kg. Hunnen veier gjerne ca. 29–64 kg. Størrelsen varierer med habitatet de lever i. Lemmene er forholdsvis korte og kraftige og ender opp i store labber. Som alle katter, unntatt gepard, har også pumaen klør som kan trekkes inn.
Lydbildet
Selv om pumaen er på størrelse med en leopard, kan den ikke brøle slik som denne og andre brølekatter. Den skriker som en tamkatt og andre små kattedyr, men pumaens større og kraftigere lunger bidrar til at skriket blir betydelig mer høylytt. Den er da også kalt mountain screamer. Pumaen kan også male, frese og frembringe andre lyder vi kjenner fra pumaens små slektninger. Men ofte forholder den seg taus. Som hos de fleste andre kattedyr er pumaens jaktmetode tilpasset dyrets evne til å bevege seg lydløst gjennom terrenget.
Evolusjon
Det eldste fossile bevis man har for Puma concolor er ca. 400 000 år gammelt. Molekylære og morfologiske studier viser at pumaen er nært beslektet med jaguarundi og gepard. Selv om det ikke er funnet fossile bevis for en felles stamfar, så har studier med såkalt mtDNA indikert at denne fortsatt fantes i Nord-Amerika for omkring 8,25 millioner år siden. Nå har imidlertid nye studier indikert at disse har en felles progenitor for omkring 4,5 millioner år siden, altså mye nærmere enn tidligere antatt. Dette innebærer at slektene Puma og Acinonyx trolig først skilte lag for omkring 3 millioner år siden.
Utbredelse
Historisk var pumaen det mest utbredde av alle landlevende amerikanske pattedyr. Den fantes fra kyst til kyst i Nord-Amerika, og fra Argentina og Chile i Sør-Amerika nord til det sørøstre Alaska. Utbredt jakt og tap av habitat har imidlertid ført til at dette rovpattedyret nå kun finnes i fjellstrøk og ubebodde områder i store deler av utbredelsesområdet.
I USA var utbredelsen lenge begrenset til en liten populasjon av såkalt floridapanter (Puma concolor coryi), men i de senere år har populasjonen økt og spredt seg (også til bebodde strøk), spesielt vest i USA. I dag er pumaen ganske vanlig i nærområdene til bebodde strøk i California, og den er også observert nær boligstrøk i Kansas City i Missouri, der flere blant annet har blitt påkjørt av biler.
Atferd
Pumaer er nattaktive dyr som lever og jakter i ensomhet utenom paringstiden, som kun varer i 1-6 dager. Hannens territorium kan overlappe flere hunners. De markerer sitt territorium med urinering, ekskrementer og gjennom å klore på trær o.l. I noen områder kan pumaer har forskjellige boplasser sommer og vinter. Hunnens aktivitetsområde kan omfatte et område på 26–350 km², med et gjennomsnitt på ca. 140 km2. Hannens aktivitetsområde kan omfatte et område på 140–760 km6, med et gjennomsnitt på ca. 280 km².
Pumaer er sky dyr, som helst unngår å møte mennesker. Allikevel dør i snitt 4 personer hvert år som følge av angrep fra dette dyret.
Reproduksjon
I vill tilstand vil bare pumaer som forsvarer et territorium pare seg. De parer seg hele året gjennom, unntatt i nordområdene. Der er paringstiden gjerne i perioden desember-mars. Hunnen, viss brunstid varer i ca. 9 dager, går drektig i ca. 82-120 dager. Deretter føder hun normalt 1-6 unger, i snitt 3-4. Ungene veier ca. 226-453 gram ved fødselen og er blinde. Øynene åpner seg etter ca. 10 dager. Det er også på denne tiden at de første tennene kommer og at de begynner å leke. Ungene er fullt avvendt etter ca. 40 dager. I gjennomsnitt forlater ungene mora når de er ca. 15 måneder gamle, selv om det er registrert unger som har blitt ved mora til de var 26 måneder. Hanner regnes som kjønnsmodne når de er ca. 3 år, mens hunner gjerne modnes 6 måneder tidligere.
Matvaner
Pumaen jakter som katter flest, gjennom å snike seg så nær byttet som mulig før de angriper. De angriper imidlertid større byttedyr gjennom å hoppe opp på ryggen deres og knekke nakken deres gjennom sitt kraftfulle bitt. Det antas at en fullvoksen puma spiser ca. 860-1.300 kg kjøtt pr. år, avhengig av størrelsen. I praksis betyr dette at en puma i snitt dreper ca. 48 hovdyr i året.
Habitat
Pumaer trives i nærmest alle typer habitat. De jakter på alt fra elg, hjort, hvithalehjort og karibu (amerikansk rein), til ekorn, bisam, trepinnsvin, bever, halvbjørner, prærieulv og rødgaupe. Av og til også fisk og snegler. De kan også ta bufe, spesielt om tilgangen på vilt er liten.
Systematikk
Opprinnelig regnet man med at det fantes 32 underarter av puma på det amerikanske kontinentet, men i 2000 ble det foreslått å redusere disse til kun 6 underarter (M. Culver & W.E. Johnson J. Pecon-Slattery & S.J. O'Brien, 2000). Mange av de tidligere underartene må derfor nå regnes som genetiske varianter. Alle tidligere nordamerikanske underarter slått sammen i en underart. Systematikken nedenfor er ifølge Culver.
Annet
Noen underarter er listet på CITES Appendix I og II. Puma concolor schorgeri og Puma concolor cougur er antatt utdødd i sin opprinnelige form. Puma concolor coryi (floridapanter) og Puma concolor costaricensis er svært truet i sin opprinnelige form.
Hannah Ryggen-senteret
Hannah Ryggen-senteret i Ørland kultursenter er et informasjons- og formidlingssenter om billedkunstneren Hannah Ryggen (1894–1970), som bodde i Ørland store deler av sitt liv. Senteret åpner i februar 2009; det er utviklet og blir drevet av Nordenfjeldske Kunstindustrimuseum i Trondheim, og er finansiert av Kulturdepartementet.
Ólavur á Heygum
Ólavur á Heygum (1866–1923) var en færøysk politiker, handelsmann og bonde i Vestmanna.
Per Henrik Stenstrøm
Biografi
Stenstrøm er utdannet tv-journalist ved medielinjen i Volda (1991-1993). Han jobbet en kort periode i NRK Dagsrevyen før han var med å starte radiokanalen P4 høsten 1993. Der jobbet han som programleder for aktualitetsmagasinet Sytten Tretti. I 1998 ble han redaksjonssjef for TV2-programmene «På Godt og Vondt» og «TV2 Hjelper Deg».
Han var i perioden høsten 1998 til våren 1999 programleder for TV3s kriminalmagasin «Etterlyst». Senere var han programleder for TV3s aktualitetssatsning «Det norske hus».
Ólavur á Heygum
Ólavur á Heygum var en foregangsmann på flere områder. Det var på hans initiativ at den første telefonkabelen på Færøyene ble lagt mellom Vestmanna og Tórshavn i 1905. Sommeren 1907 la han en vannledning fra Fossá til en kraftturbin, som skulle forsyne bygda med elektrisk kraft. Han fikk imidlertid ingen offentlig støtte.
Per Henrik Stenstrøm
Biografi
Stenstrøm gjorde i 2000 comeback i P4 og ble programleder for P4s morgensending.
Ólavur á Heygum
Han var lagtingsmann for Norðurstreymoy fra 1903 til 1906 og sognestyreformann i Vestmanna fra 1904 til 1908. Som lagtingsmann prøvde han å samle støtte for en bank, men fikk ikke gehør for det. Ólavur á Heygum var selvstyremann, men satt på Lagtinget før de faste partigruppene ble dannet.
Per Henrik Stenstrøm
Biografi
Han har også vært redaksjonssjef for TV Norges kriminalprogram «Fornemmelse for mord». I 2002 ble han redaksjonssjef i Vi Menn. I 2004 begynte han som reportasjeleder i Se og Hør. I 2009 kom han tilbake til P4 for tredje gang og var programdirektør i radiokanalen fram til 2015 da han sluttet for å starte sitt eget firma.
Ólavur á Heygum
Ólavur á Heygum ivret også sterkt for misjonssaken.
Per Henrik Stenstrøm
Biografi
Han er mest kjent for foredragene «Slik takler du primadonnaer og andre vanskelige kolleger» og «Slik takler du idiotene på jobben!».
Rausteinshytta
Den er et av de mest benyttede turmål på Totenåsen. Hytta eies og driftes av Orienteringslaget Toten-Troll, som på dugnad har enkel servering lørdager og søndager i skisesongen samt enkelte søndager på høsten.
Historikk
Den første Rausteinshytta som ble bygget sto ferdig i 1964 og brant ned 4. mars 1976.
Hytta ble bygget opp igjen og innviet i november samme året. Etter kraftig uvær med lynnedslag over store deler av Totenåsen 5. juli 2016 brant hytta på nytt ned. Et lynnedslag i strømtrafoen som forsyner hytta ble truffet og førte til ulmebrann som la hytta i ruiner i løpet av få timer.
FK Volyn Lutsk
FK Volyn Lutsk er en ukrainsk fotballklubb fra byen Lutsk. Klubben spiller i den II divisjonen i Ukraina.
Historie
Klubben ble grunnlagt 1960, og spiller sine hjemmekamper på Avanhard Stadium som har en kapasitet på 12 080.
Vitaliy Kvartsyanyi er både hovedtrener og styreleder/klubbpresident.
Coachella
Coachella, offisielt Coachella Valley Music and Arts Festival, er en årlig tredagers musikk- og kunstfestival i USA avholdes over to helger på Empire Polo Club i Indio i California. Den ligger i Coachella Valley i Coloradoørkenen. Festivalen ble grunnlagt av Paul Tollett i 1999 og byr på mange genrer av musikk, herunder rock, indie, hiphop, elektronisk musikk, samt kunstinstallasjoner og skulpturer. De viktigste scenene er Coachella-scenen, Utendørsteater, Gobi-teltet, Mojave-teltet, og Sahara-teltet (en mindre oase kuppel som ble anvendt i 2006 og 2011), mens den nye Yuma-scenen ble innført i 2013.
Fres (kommune)
Landsbyen Fres med en befolkning på omkring 400, har et stort hovedtorg omgitt av flere kafenion hvor mennene i landsbyen møtes. En buegang fører til den øvre del av landsbyen og kapellet "Vår frue av de to berg".